text: দুর্যোগ ব্যবস্থাপনা ও ত্রাণ মন্ত্রী গণপ্রজাতন্ত্রী বাংলাদেশ সরকারের দুর্যোগ ব্যবস্থাপনা ও ত্রাণ মন্ত্রণালয়ের দায়িত্বপ্রাপ্ত মন্ত্রী। তিনি দুর্যোগ ব্যবস্থাপনা ও ত্রাণ মন্ত্রণালয়ের অধীনস্থ সকল দপ্তর ও সংস্থার নির্বাহী প্রধান। ১৯৭২ সালে ত্রাণ ও পুনর্বাসন মন্ত্রণালয় নামে একটি আলাদা মন্ত্রণালয় গঠিত হয়। এরপর ১৯৮২ সালে খাদ্য মন্ত্রণালয়ের সাথে একীভূত করে ত্রাণ ও পুনর্বাসন বিভাগ গঠিত হয়েছিল। ১৯৮৮ সালে ত্রাণ ও পুনর্বাসন বিভাগকে ত্রাণ মন্ত্রণালয় নামে পুনঃপ্রতিষ্ঠা করা হয়। ১৯৯৪ সালে নাম পরিবর্তন করে দুর্যোগ ব্যবস্থাপনা ও ত্রাণ মন্ত্রণালয় করা হয়। ২০০৪ সালে আবারও খাদ্য মন্ত্রণালয়ের সাথে একীভূত করা হয়। ২০০৯ সালে খাদ্য ওদুর্যোগ ব্যবস্থাপনা মন্ত্রণালয়ের অধীনে দুর্যোগ ব্যবস্থাপনা ও ত্রাণ বিভাগ গঠিত হয়। ২০১২ সালের ১৩ সেপ্টেম্বর খাদ্য মন্ত্রণালয় এবং দুর্যোগ ব্যবস্থাপনা ও ত্রাণ মন্ত্রণালয় নামে দুটি সতন্ত্র মন্ত্রণালয় গঠিত হয়।
  
  মন্ত্রীর তালিকা
  
  তথ্যসূত্র
  
  বহিঃসংযোগ
  
  বিষয়শ্রেণী:বাংলাদেশে রাজনৈতিক কার্যালয়-ধারণকারীদের তালিকা
title: বাংলাদেশের দুর্যোগ ব্যবস্থাপনা ও ত্রাণ মন্ত্রী